Եժի Սեմիգինովսկի-Էլեուտեր

**Եժի Սեմիգինովսկի-Էլեուտեր** (, ), բարոկկո դարաշրջանի նշանավոր լեհ նկարիչ և փորագրիչ։ Եղել է թագավոր Յան Սոբեսկու պալատական նկարիչը։ Համարվում է Լեհաստանի դասական բարոկկո ոճի ամենակայացած նկարիչներից մեկը։ Նրա ստեղծագործությունները համատեղում են դասական մոտեցումը բնական տարրերի հետ։

Նկարիչն օգտագործել է նաև Եժի Սիմոնյան, Շիմոնովիչ-Սեմիգինովսկի Եժի Էլեուտեր, Յուրի Շիմոնովիչ Կրտսեր անունները։

## Կենսագրություն
Ծնվել է Լվովում (Ռեչ Պոսպոլիտա), Լվովի հայտնի նկարիչ, ծագումով հայ Եժի Շիմոնովիչի և Թեոդոսիայի (ծննդյան անունը՝ Կորունկա) ընտանիքում։ Թագավոր Յան Սոբեսկու աջակցության շնորհիվ սովորել է Իտալիայում և Ֆրանսիայում։ 1682 թվականին արժանացել է Սուրբ Ղուկասի հռոմեական ակադեմիայի պարգևի և դարձել դրա անդամ։ Վերադառնալով Լեհաստան, մոտ 1684 թվականին նա փոխել է իր ազգանունը Էլեուտեր (Eleuter, հունարեն՝ «ազատ»), իսկ 1701 թվականին փողի դիմաց նրան որդեգրել է  Սեմիգինովսկիների շլյախտայական ազնվական ընտանիքը։

Աշխատել է թագավոր Յան III Սոբիեսկու, իսկ հետո թագավոր Օգոստոս II Հզորի համար Ժոլկվայում և թագավորական նստավայրում՝ Վիլանովում, որպես թագավորի պալատական նկարիչ, դեկորատոր և թագավորական ընտանիքի դիմանկարիչ։

Թագավոր Յան III Սոբեսկու կողմից նրան շնորհվել է ազնվականական տիտղոս և բազմիցս պարգևատրվել։ Ընկերացել է 17-րդ դարի վերջի մի շարք վարշավյան վարպետների՝ Տիլման վան Գամերենի, Միքելանջելո Պալլոնիի, Մարտինո Ալտոմոնտեի և ուրիշների հետ։

Մահացել է 1711 թվականին։

## Ընտրյալ աշխատանքներ
Հանդիսանում է 17-րդ դարի 2-րդ կեսի դասական բարոկկոյի խոշորագույն  և բարձր գնահատված լեհ նկարիչներից մեկը և դիմանկարի ճանաչված վարպետ։ Ժոլկվայում և Վիլանովի թագավորական նստավայրում քանդակազարդ առաստաղի համար  նա պատրաստեց չորս այլաբանական մեծանկարներ՝ «Գարուն», «Ամառ», «Աշուն» և «Ձմեռ»։
Նա թագավորական ընտանիքի անդամների բազմաթիվ դիմանկարների, թագավորական զույգի ձիավարության  դիմանկարի, այլաբանական և կրոնական թեմաներով նկարների հեղինակ է։ Սեմիգինովսկի-Էլեութերի վրձնին են պատկանում Սուրբ Աննայի (Կրակովի Սուրբ Աննա եկեղեցու համար) և Սուրբ Սեբաստիանի (Վարշավայի Սուրբ Խաչ եկեղեցու համար), ինչպես նաև «Բաքուս», «Արիադնա», «Սուրբ ընտանիք» կտավները, որոնք պահվում են Լվովի պատկերասրահում։ Նկարչի կտավներն այժմ գտնվում են նաև Հռոմի, Կրակովի, Վարշավայի, Վիլնյուսի, Վիլյանուվի և Օլեսկի ամրոցի (Ուկրաինայի Լվովի մարզ) թանգարաններում և եկեղեցիներում։

## Պատկերասրահ
### Առաստաղի նկարներ

Siemiginowski Allegory of Winter.jpg|Ձմռան այլաբանություն
Siemiginowski_Allegory_of_Spring.jpg|Գարնան այլաբանություն
Siemiginowski_Allegory_of_Autumn.jpg|Աշնան այլաբանություն
Siemiginowski_Allegory_of_Summer.jpg|Ամռան այլաբանություն


### Դիմանկարներ

Siemiginowski_Madonna_and_Child.jpg|Մադոնան մանկան հետ
Siemiginowski_Virgin_with_Saint_Anne.jpg|Մադոնան մանկան հետ և Սուրն Աննան
Siemiginowski Marie Casimire with children.jpg|Մարիա Կազիմիր Լուիզ դե Լա Գրանժ դ'Արքիեն թագուհին շրջապատված երեխաներով
Siemiginowski_Sobieski_at_the_Battle_of_Vienna.jpg|Յան III Սոբեսկին Վիեննայի մոտ


## Մատենագիտություն
* Fijałkowski, Wojciech (1983), Wilanów. Rezydencja Króla Zwycięzcy (Wilanów. The residence of the Victorious King) (in Polish), Warsaw: Krajowa Agencja Wydawnicza.

## Ծանոթագրություններ

## Արտաքին հղումներ
* Jerzy Siemiginowski-Eleuter 
* Jerzy Eleuter Siemiginowski (Szymonowicz)  

Կատեգորիա:17-րդ դարի նկարիչներ
Կատեգորիա:18-րդ դարի նկարիչներ
Կատեգորիա:Բարոկկո ոճի նկարիչներ
Կատեգորիա:Լեհ դիզայներներ
Կատեգորիա:Լեհ նկարիչներ
Կատեգորիա:Հայկական ծագում ունեցող լեհեր
Կատեգորիա:Պալատական նկարիչներ